Nog niemand aangekla oor ‘kinderarbeid’ in Vrystaat | Maroela Media
Brand op Du Toitskloofpas woed voort
Groot ANC-binnegeveg oor begroting wink
Moody’s waarsku oor Mboweni se begroting
Uitstel vir sukkelende SAL se reddingsplan
Covid-19: 133 in SA vir virus getoets
Kap die heilige boomstamme af, maar verwyder ook die hoogtes
Die ‘Farao van Egipte’ oorlede
Redakteursbrief: Die oom in die koffiewinkel
Flou Lions deur Waratahs omgewaai
Jy gaan verder by die Twee Oseane moet hardloop
Afrikaanse sangeres gekroon as melktertkoningin
Ma hou wag terwyl welpies drink
Weerberig per ongeluk ŉ groot grap weens FB-filters
‘Lord of the Rings’-skrywer se huis vir miljoene te koop
ToekomsVenster: Laat die kindertjies na My toe kom
Kommunikeer jy en jou maat soos julle moet?
Aros brei uit met nuwe opleidingsgeleenthede in die onderwys
Gedagte vir die dag: Diepdinkdag
ToekomsVenster: Een wolskapie op ’n keer
Foto’s: So lyk wenners van Top Model SA
VW gerat vir die toekoms
Maatsoekprogram vir oues wat hunker na liefde
Karen Zoid gesels weer eersdaags op kykNET
Hoe lyk Hollywood: Lizzie McGuire herleef dalk glad nie; ‘Home Alone’-ster terug op kassie
Nog niemand aangekla oor ‘kinderarbeid’ in Vrystaat
Niemand is nog aangekla nadat bewerings aan die lig gekom het dat minderjariges na bewering as seisoenwerkers op plase in die Vrystaat gebruik word nie.
Maroela Media het vroeër berig die departement van arbeid in samewerking met die departement van maatskaplike ontwikkeling het op plase buite Wesselsbron en Allanridge toegeslaan en 23 kinders verwyder wat beweer hulle word as seisoenwerkers op plase in die omgewing gebruik.
Die man teen wie die bewerings gemaak word, is ŉ arbeidsmakelaar wat op ŉ plaas in die Wesselsbron-distrik woon. Die departement van arbeid het vroeër verkeerdelik gesê die man is ŉ boer, maar het in hul mees onlangse verklaring oor die saak bevestig hy werk as arbeidsmakelaar.
Verskeie ander bewerings word ook teen die man gemaak, onder meer dat hy die werkers vrot vleis gegee het om te eet en hulle minder as die minimum loon betaal. Daar word ook beweer dat sommige werkers in plastiektente gehuisves is.
Die Valke is tans besig om voorlopige klagtes van kinderarbeid en mensehandel te ondersoek. Brig. Hangwani Mulaudzi, nasionale woordvoerder van die Valke, het Dinsdag aan Maroela Media gesê niemand is nog aangekla in verband met die saak nie. “Die ondersoekspan sal nadat hulle die nodige verklarings afgeneem het die saak na die Nasionale Vervolgingsgesag (NVG) verwys vir hul insette. Hulle behoort voor die einde van die week ŉ besluit te neem,” het Mulaudzi gesê.
Intussen is nóg beweerde kinderarbeiders deur die departement van arbeid van plase in die gebied verwyder. Nomfundo Douw-Jack, hoof van die departement van arbeid in die Vrystaat, het Sondag in ŉ verklaring gesê altesaam 53 kinders is intussen van plase in die distrik verwyder.
“Om so baie minderjarige kinders [as arbeiders] te vind, is ondenkbaar en word ten sterkste veroordeel. Ons het drie verskillende sake van kinderarbeid teen werkgewers aanhangig gemaak by die SAPD,” het Douw-Jack gesê. Sy het gesê arbeidsinspekteurs sal vandeesweek plase in die Lejweleputswa-distrik besoek om seker te maak dat arbeidswette nie op een van hierdie eiendomme oortree word nie.
Intussen is die saak ook Dinsdag onder LP’s se aandag gebring toe Mandla Rayi, voorsitter van die komitee oor ekonomiese en sakeontwikkeling, die bewerings teen sterkste veroordeel het. African News Agency berig Rayi het gesê die komitee wat binnekort ŉ oorsigbesoek aan die Vrystaat gaan bring, sal die saak met die departement van arbeid opneem.
“Die departement moet die komitee inlig oor wat die arbeidsinspekteurs gevind het en wat hulle beplan om te doen,” het Rayi gesê.
Die arbeidsmakelaar se regsverteenwoordiger het Dinsdag aan Maroela Media gesê hy het verlede week met verteenwoordigers van die departement van arbeid vergader en sal Woensdag ŉ volle konsultasie met sy kliënt hê, aangesien hy nog op dokumentasie van die departement gewag het. “Ons sal daarna in ŉ beter posisie wees om kommentaar te lewer,” het hy gesê.
Hendrik Reyneke Vrystaat
Talle kinders beseer in skoolbusongeluk
SA sangeres ‘verwerk nog seer’ ná pa se skielike afsterwe
Maak seker voor julle die boer beskuldig.
Seker maar net weer die media wat sensasie soek.
Die media lewer lank nie meer nuus nie, die media vervaardig die nuus. Wereld wyd is dit die geval.
Volgens my was die vrot vleis afkomstig van die leeuhokke wat skoon gemaak is, feite moet eers gekry word voor uitlatings gemaak word.
Sal MM ons assseblief op hoogte hou ? Wat is die naam van die “arbeidsmakelaar”? Ek sou ook graag die SABC se regstelling wou sien, nadat dit beweer is dat dit ‘n boer was wat die mense so haglik gehuisves en betaal is. Ek sou ook graag wou hoor wat geword het van die storie van die huiswerker wat wat glo deur haar werkgewer aan die motorhek vasgeketting was. Ook van die storie van die onlangse protesaksies in die Mooinooi omgewing – die rede: daar is beweer dat ‘n boer ‘n man geskiet het wat lemoene gesteel het en hom… Lees meer »